  Майя Бывальцева 14-тӥ южтолэзе Удмуртиысь мунё театрын «Мороз Иванович» спектаклез (0+) нырысьсэ тифлокомментирвоаниен возьматӥзы. Со сярысь элькун тӧролэн но кивалтэтлэн пресс-службазы ивортӥз. Спектаклез учкыны Ижкарысь 15, 53, 256 номеро школаосын дышетскись ляб адӟись пиналъёс но соослэн анай-атайёссы ветлӥзы. Возьматонлы валэктонъёс вылӥ категориен ӧнерлыко тифлокомментатор Елена Керн кылдытӥз. Та мерлыко юрттэт, тифлокомментирование, адӟисьтэм но ляб адӟись пиналъёслы спектаклез рос-прос «адӟыны» луонлык сётӥз Елена Керн, ӧнерлыко тифлокомментаторПремьерае Удмуртиысь мерлыко политикая но ужъя министр Татьяна Чуракова но вуылӥз. Таӵе амалэз элькунысь ваньмаз театръёсын пыӵатоно, озьы искусствоен тодматскыны ваньмызлэн огкадь луонлыкъёссы кылдозы Татьяна Чуракова, Удмуртиысь мерлыко политикая но ужъя министрАр ӵоже мунё театрын тифлокомментированиен эшшо кӧня ке спектакльёс возьматозы: «Волшебник Изумрудного города» (6+), «Старуха Изергиль» (12+), «Необыкновенные приключения медвежонка Гоши» (0+), «Несносный слоненок» (6+), «Снежная Королева» (6+), «Рикки-Тикки-Тави» (6+), «Золотой ключик, или Приключения Буратино» (0+). Ватсалом, 2019-тӥ арын Удмуртиысь мунё театр «Искусство, наука и спорт» ӟечлэсьтон фондлэн «Особый взгляд» ӵектосэзъя тифлокомментирование нуон понна тӥрлык басьтыны грант утӥз. Тодэ вайытом, Удмуртиысь йӧскалык театрын Максим Григорьевлэн «Чёртова яма» моноспектаклезлэн (16+) премьераез ортчоз.  Тегъёс: Мерлык Лулчеберет Ижкар Удмуртия пиналъёс Мунётеатр  